# Ābele

**Dārza (kultūras) ābele**(*Malus domestica*) ir rožu dzimtas koks, kas tiek kultivēts, lai iegūtu tā augļus — ābolus. Ābols ir sulīgs daudzsēklu auglis. Veidojas no zieda ar apakšēju sēklotni, ko apaug kausveida ziedgultne un citas zieda daļas. Nogatavojoties diferencējas. Ābols veidojas no auglenīcas. Ābolā ir daudz ūdens, tāpēc tas pieskaitāms pie vienkāršiem sulīgiem augļiem. Daudzos ābolos ir vērtīgas barības vielas, tos izmanto uzturā.

Āboli ir augļi, kas ar cilvēces attīstību saistīti visciešāk un jau kopš vissenākajiem laikiem ir ne tikai kā ēdamlieta, bet arī kā dzīves, mīlestības un auglības simbols.[*nepieciešama atsauce*] Kristietībā ābols ir attēlots kā aizliegtais auglis, kuru Ieva ēda un deva arī Ādamam.

Āboli ir visuniversālākie augļi, jo tos var izmanto pārtikā, kosmētikā, telpu dekorēšanā, dziedniecībā un tā tālāk. Āboli satur vairāk nekā 50 veselībai svarīgu vitamīnu, minerālvielu, aminoskābju un augļskābju.

Teksts ir pieejams saskaņā ar Creative Commons Attribution/Share-Alike licenci; var pastāvēt papildu ierobežojumi. Plašākai informācijai skatīt lietošanas noteikumus.